KOMISIJOS REGLAMENTAS (EB) Nr. 49/2007
2007 m. sausio 22 d.
dėl česnakų importo licencijų išdavimo ketvirčiui nuo 2007 m. kovo 1 d. iki 2007 m. gegužės 31 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
atsižvelgdama į 2005 m. lapkričio 16 d. Komisijos reglamentą (EB) Nr. 1870/2005, atidarantis iš trečiųjų šalių importuojamų česnakų tarifinę kvotą, nustatantis jos administravimo tvarką ir įvedantis importo licencijų bei kilmės sertifikatų sistemą (2), ypač į jo 10 straipsnio 2 dalį,
kadangi:
(1)
Kiekis, kuriam per pirmąsias 2007 m. sausio mėn. penkias darbo dienas tradiciniai ir nauji importuotojai pateikė paraiškas išduoti importo licencijas pagal Reglamento (EB) Nr. 1870/2005 8 straipsnio 3 dalį, viršija kiekius, skirtus produktams, kurių kilmės šalys yra Kinija, Argentiną ir kitos trečiosios šalys, išskyrus Kiniją ir Argentiną.
(2)
Reikia nustatyti, kokia apimtimi iki 2007 m. sausio 15 d. Komisijai perduotos paraiškos gali būti patenkintos, ir kiekvienai importuotojų kategorijai nustatyti datas, iki kurių sertifikatų išdavimas turėtų būti sustabdytas,
PRIĖMĖ ŠĮ REGLAMENTĄ:
1 straipsnis
Per pirmąsias 2007 m. sausio mėn. penkias darbo dienas pagal Reglamento (EB) Nr. 1870/2005 4 straipsnio 1 dalį pateiktos importo licencijų paraiškos ir perduotos Komisijai iki 2007 m. sausio 15 d. patenkinamos proporcingai prašomiems kiekiams pagal šio reglamento I priedą.
2 straipsnis
Visų kategorijų importuotojų ir visų kilmės šalių atžvilgiu pagal Reglamento (EB) Nr. 1870/2005 4 straipsnio 1 dalį pateiktos importo licencijų paraiškos ketvirčiui nuo 2007 m. kovo 1 d. iki 2007 m. gegužės 31 d. atmetamos, jei jos pateiktos po 2007 m. sausio mėn pirmųjų penkių dienų ir iki šio reglamento II priede nurodytos datos.
3 straipsnis
Šis reglamentas įsigalioja 2007 m. sausio 23 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 22 d.